Szám: 1645/12/2013.

Zalaerdőd Község Önkormányzat

Képviselő-testületének

2013. november 15. napon megtartott

nyílt üléséről

jegyzőkönyv


Határozat: 57. – 71.

Rendelet:  -
Zalaerdőd Község Önkormányzatának Polgármestere
8344 Zalaerdőd, Petőfi u. 37. Tel./fax: 87/457-260

dabronc@enternet.hu
Meghívó

Zalaerdőd Község Önkormányzatának Polgármestere meghívja a 2013. november 15-én (pénteken) 17.00 órakor megtartandó nyílt képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:

1./ Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Bódis József polgármester

Pallér Edina jegyző

2./ Az önkormányzat és az intézmények 2014. évi költségvetési koncepcióinak tárgyalása 


Előterjesztő: 
Bódis József polgármester

Pallér Edina jegyző

3./ A 2013. évi belső ellenőrzési jelentés, és intézkedési terv tárgyalása


Előterjesztő: Pallér Edina jegyző

4./ Egyéb
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Zalaerdőd, 2013. október 31.
Tisztelettel:



Bódis József
 

polgármester

J e g y z ő k ö n y v:
Készült: Zalaerdőd Község Önkormányzat Képviselő-testületének 2013. november 15. napon a Polgármesteri Hivatalban megtartott nyílt ülésről.

Jelen vannak: Bódis József polgármester



Marácz István alpolgármester



Molnár János képviselő



Pallér Edina jegyző

Távollétét bejelentette:
 Horváth Ferenc képviselő




Laczi Miklós képviselő

A lakosság részéről nem jelent meg senki.
A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta, majd ismertette a napirendet.

Napirend:

1./ Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Bódis József polgármester

Pallér Edina jegyző

2./ Az önkormányzat és az intézmények 2014. évi költségvetési koncepcióinak tárgyalása 


Előterjesztő: 
Bódis József polgármester

Pallér Edina jegyző

3./ A 2013. évi belső ellenőrzési jelentés, és intézkedési terv tárgyalása


Előterjesztő: Pallér Edina jegyző

4./ Egyéb
A képviselő-testület a napirendet határozathozatal nélkül elfogadja.
1./ Napirend: Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Bódis József polgármester

Pallér Edina jegyző

Pallér Edina jegyző: A Közös Önkormányzati Hivatal III. negyedéves beszámolójában a bér tekintetében 8 havit jelent, hiszen a 9. hónap áthúzódik. Amit érdemes megemlíteni, hogy a továbbtanulás támogatása soron lévő összeg jelentősen túl fog teljesülni. Ebben az évben elment két anyakönyvvezető és két leendő anyakönyvvezetőt beírattunk tanfolyamra, ez 120 eFt/főt jelent. Ebben a sorban szerepel az ehhez kapcsolódó költségtérítés is. Úgy néz ki, hogy nagyon jól tud teljesülni ez az év. A féléves beszámolóhoz képest nagy változás nincs. 

/Előterjesztés ismertetése./
Bódis József polgármester: Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

57/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetése háromnegyed-éves végrehajtásáról szóló gazdasági beszámolóját a mellékelt előterjesztés szerint elfogadja.

Felelős: Pallér Edina jegyző

/Az előterjesztés a jegyzőkönyv mellékletét képezi./

Bódis József polgármester: Az óvodáról kapott beszámolóból láthatjuk, hogy a teljesítés időarányos, nagy eltérés nincs. A Zalaerdődi Tagóvodában megkezdtük a fűtést a faaprítékos kazánnal, remélhetőleg ez csökkenteni fogja a költségvetésüket majd a jövőben.

Pallér Edina jegyző: A Gógánfai Tündérkert Óvoda beszámolója tájékoztató jelleggel lett behozva, mivel a Társulási Tanácsnak kell az óvoda anyagait tárgyalni és elfogadni, ez egyébként meg is történt. Majd idővel eldől, hogy igénylik-e a testületek, hogy mindig be legyen e hozva az óvoda anyaga.

Bódis József polgármester: A védőnői szolgálat beszámolójából is látszik, hogy időarányos a teljesítés. A kereset kiegészítés és a területi pótlék nem volt betervezve, ez került bele múltkor.

Amennyiben ez elfogadható, kérem, hozzuk meg határozatunkat.

/Előterjesztés ismertetése./

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

58/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete a Védőnői Szolgálat 2013. évi költségvetése háromnegyed-éves végrehajtásáról szóló gazdasági beszámolóját a mellékelt előterjesztés szerint elfogadja.

Felelős: Bódis József polgármester

/Az előterjesztés a jegyzőkönyv mellékletét képezi./

Bódis József polgármester: Az önkormányzat III. negyedévi beszámolójából látszik, hogy a teljesítések időarányosan alakultak. Év elején az ellátásoknál csak az önkormányzati résszel számoltunk, ott azért van nagyobb eltérés, de aztán szeptemberben a módosításnál helyre raktuk ezt a tételt. Közmunkánál is tervezünk egy összeget, az akkori szerződéseket ismerjük, de most is változni fog a téli közmunka program által, ami november 1-től indult. A kiadási oldalon is időarányosan teljesítettünk a közös önkormányzati hivatal felé.

/Előterjesztés ismertetése./
Bódis József polgármester: Amennyiben nincs kérdés, hozzászólás, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

59/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az önkormányzat 2013. évi költségvetése háromnegyed-éves végrehajtásáról szóló gazdasági beszámolóját a mellékelt előterjesztés szerint elfogadja.

Felelős: Bódis József polgármester

/Az előterjesztés a jegyzőkönyv mellékletét képezi./

2./ Napirend: Az önkormányzat és az intézmények 2014. évi költségvetési koncepcióinak tárgyalása 


Előterjesztő: 
Bódis József polgármester

Pallér Edina jegyző

Pallér Edina jegyző: A Közös Önkormányzati Hivatal jövő évi koncepciója terv szinten nagyon jól alakul. A központi költségvetésről szóló törvény alapján a jövő évi koncepció egyenlőre úgy tűnik, hogy 75 millió forint lesz. Koncepció szinten ezt az összeget kellett felosztani a kiadási oldalon. Ez egyben azt is jelentené, hogy önkormányzati hozzájárulásra nem lenne szükség jövőre. Amennyiben valóban ilyen kedvezően alakul a hivatal állami támogatása, úgy a 22 fős létszámunk betöltésével számolunk. 

/Előterjesztés ismertetése./

Bódis József polgármester: Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

60/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete a Gógánfai Közös Önkormányzati Hivatal 2014. évi költségvetési koncepcióját a mellékelt előterjesztés szerint elfogadja.

Felelős: Pallér Edina jegyző

/Az előterjesztés a jegyzőkönyv mellékletét képezi./

Bódis József polgármester: Az óvoda 2014. évi koncepciója az idei év alapján lett tervezve. Úgy néz ki, hogy a jövő évben nem kell hozzátennie az önkormányzatnak. Ez is csak tájékoztató jelleggel kerül ismertetésre.
Bódis József polgármester: A Védőnői Szolgálat koncepciójából úgy látszik, hogy kicsit többet kell majd hozzátennie az önkormányzatnak.

Javaslom, hozzuk meg határozatunkat.

/Előterjesztés ismertetése./

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

61/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete a Védőnői Szolgálat 2014. évi költségvetési koncepcióját a mellékelt előterjesztés szerint elfogadja.
Felelős: Bódis József polgármester

/Az előterjesztés a jegyzőkönyv mellékletét képezi./

Bódis József polgármester: Az önkormányzatnak 2014. évre koncepciót kell készítenie a törvény értelmében. Jövőre is feladatalapú finanszírozási rendszer lesz. A falugondnoki szolgálatra és a szociális étkeztetésre jutó összegek nem változnak a tervezet szerint. A Közös Önkormányzati Hivatal fenntartására kapott összeg a jövő évben már csak a székhely településnél jelenik meg. Koncepciónál mindig az adott évhez képest tervezünk. A kiadási résznél nagy tétel a személyi juttatások. Minden lehetőséget kihasználunk, amit közmunkára kapunk.

/Előterjesztés ismertetése./
Bódis József polgármester: Kérem a testületet, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

62/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az önkormányzat 2014. évi költségvetési koncepcióját a mellékelt előterjesztés szerint elfogadja.
Felelős: Bódis József polgármester

/Az előterjesztés a jegyzőkönyv mellékletét képezi./

3./ Napirend: A 2013. évi belső ellenőrzési jelentés, és intézkedési terv tárgyalása


Előterjesztő: Pallér Edina jegyző
Pallér Edina jegyző: A belső ellenőr szeptember-októberben végezte ellenőrzését az önkormányzatoknál, a 2012. évi gazdálkodásról szóló beszámolókat vizsgálta. Ismertetném az ellenőrzésről készült jelentést és a javaslatai alapján készített intézkedési tervet. 

/Előterjesztés ismertetése./

Bódis József polgármester: Köszönjük. Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

63/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az önkormányzat 2013. évi belső ellenőrzéséről szóló Ellenőrzési Jelentését és az intézkedési tervet a mellékelt előterjesztés szerint elfogadja.
Felelős: Bódis József polgármester

  
Pallér Edina jegyző

/Az előterjesztés a jegyzőkönyv mellékletét képezi./

Pallér Edina jegyző: A jövő évi belső ellenőrzési tervben nem a költségvetési beszámoló ellenőrzését tűztük ki célul a belső ellenőrrel, mivel a beszámolóra már nem tud olyan javaslatokat tenni, ami hasznosítható lenne, mivel olyan változások várhatók 2014. évben, hogy azt már nem nagyon tudnák alkalmazni. A jövő évi ellenőrzés témájának az adózási tevékenység, a hátralékok kezelése, intézkedéseknek a megtétele lett választva. Úgy terveztük, hogy szeptemberben kerülne sor az ellenőrzésre.

/Előterjesztés ismertetése./
Bódis József polgármester: Kérem a testületet, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

64/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az önkormányzat 2014. évi belső ellenőrzési tervét a mellékelt előterjesztés szerint elfogadja.

Felelős: Bódis József polgármester

  
Pallér Edina jegyző

/Az előterjesztés a jegyzőkönyv mellékletét képezi./

4./ Napirend: Egyéb 

· A szociális és gyermekjóléti feladatok ellátása
Pallér Edina jegyző: A Napfény Szociális Segítő Központtal állunk szerződésben, amely szerződés december 31-ig szól. Ajánlatok lettek kérve, Sümegtől is, hogy milyen összeggel lehet elképzelni egy újabb szerződéses kapcsolatot. Illetve inkább a társulás reményében lett megkeresve Csabrendek és Zalaszentgrót. Sümeg olyan ajánlatot küldött, ami jóval magasabb az ideinél. Csabrendek úgy nyilatkozott, hogy társulásként nem tud a jövő évtől indulni. Nem zárja ki a lehetőségét, hogy 2015. januártól társulásban lehetnénk együtt, addig szerződéssel, de azt is negyed év csúsztatással tudják elképzelni. Zalaszentgrót ennyire pontosan nem rögzítette a dátumokat, pozitívan nyilatkozott, hogy szívesen fogadna minket. Ezt egyeztetve a polgármesterekkel Zalaszentgrót irányába indulnánk el. Egy személyes egyeztetésen voltunk. Ők sem tudnának január 1-től fogadni minket. El nem zárkóztak. Ez a társulás 25 önkormányzatból áll. Eddig nem tettek hozzá az önkormányzatok a működéshez, tehát az állami normatívából oldották meg teljes mértékben 15 éven keresztül a feladataikat. Valószínű, hogy most fognak elérni idáig, a jövő évi koncepciót már úgy tervezik, hogy hozzátennének. A szerződéses forma teljesen új volt számukra, ennek a lehetőségét körbejárják, így az is világos, hogy a szerződést sem tudjuk velük január 1-től megkötni. Kellenének a részünkről egységes döntések, a 11 település részéről, hogy azt fogadni és tárgyalni tudja a társulás. Így a következő félévre sem lesz más lehetőségünk, mint, hogy Sümeggel megkössük a szerződést. Ebben maradtunk a polgármesteri egyeztetések során, erről kellene külön-külön határozatot hoznunk, amelyet mindkét félnek meg tudnánk küldeni.

Bódis József polgármester: Köszönjük. Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

65/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy 2014. január 1. napjától 2014. június 30. napjáig a Napfény Szociális Segítő Központ (székhelye: 8330 Sümeg, Kossuth L. u. 31.) intézménytől kívánja igénybe venni a házi segítségnyújtás, családsegítés, gyermekjóléti szolgáltatás szociális és gyermekjóléti feladatok ellátását, melyre szerződést kíván kötni Sümeg Város Önkormányzatával.

A Képviselő-testület felkéri a polgármestert arra, hogy a határozatban foglaltakról Sümeg Város Önkormányzatát írásban értesítse, valamint felhatalmazza a polgármestert arra, hogy a határozatban foglaltaknak megfelelő szerződést aláírja.

Felelős: Bódis József polgármester

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

66/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy 2014. július 1. napjától a Zalaszentgrót és környező települések Intézményfenntartó Társulás (székhely: 8790 Zalaszentgrót, Dózsa György utca 1.) – a továbbiakban: Társulás - által fenntartott Zalaszentgróti Szociális és Gyermekjóléti Alapszolgáltatási Központ (8790 Zalaszentgrót, Batthyány L. u. 32.) intézménytől kívánja igénybe venni a házi segítségnyújtás, családsegítés, gyermekjóléti szolgáltatás szociális és gyermekjóléti feladatok ellátását, az önkormányzatnak a Társuláshoz történő csatlakozásával.

Amennyiben a Társulás az önkormányzat csatlakozását 2014. július 1. napjától még nem tudja elfogadni, a feladatok ellátására az önkormányzat a szerződéses ellátást is el tudja fogadni a Társulással.

A Képviselő-testület felkéri a polgármestert arra, hogy a határozatban foglaltakról a Társulást írásban értesítse.

Felelős: Bódis József polgármester

· Falugondnoki autóra pályázat beadása
Bódis József polgármester: Lehetőség nyílt falugondnoki autóra pályázatot benyújtani. November 25-én reggel 8 órától lehet feltölteni az MVH-s rendszerbe a pályázatokat. Nettó 10 millió forintos támogatottságú. Ebben benn kell lennie az arculati elemnek is. Több előírás van, az autók megfelelőségére.  A pályázat elbírálása beérkezési sorrendben történik a keret összegéig.

Javaslom, hozzunk határozatot a pályázat benyújtásáról.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

67/2013. (XI.15.) számú önkormányzati határozat:
Zalaerdőd Község Önkormányzata falugondnoki szolgáltatást működtet a lakosság számára alapszolgáltatásként, mely szolgáltatás fejlesztése szükséges. 

Az önkormányzat tulajdonát képező, falugondnoki szolgálatot ellátó gépkocsi műszaki állapota indokolttá teszi új gépjármű beszerzését.

A jelenlévő képviselő-testület tagjai egyöntetűen egyetértenek abban, hogy a már működő falugondnoki szolgáltatás zavartalan ellátásához szükségszerű a megbízható műszaki állapottal rendelkező jármű használata. 

A fentiekben szereplő indokok alapján az önkormányzat Képviselő-testülete támogatási igényét nyújtja be a 103/2013. (XI.8.) VM rendelet alapján az Európai Mezőgazdasági Vidékfejlesztési Alapból nyújtandó, a vidéki lakosság számára nyújtott alapszolgáltatások fejlesztésére 2013-tól igénybe vehető pályázati célra, a falugondnoki szolgáltatás ellátásához kapcsolódóan a szolgáltatás fejlesztésére (1. célterület)

aa) új gépjármű beszerzésére már működő szolgáltatás kapcsán;

ab) a biztonságos közlekedés feltételeit megteremtő gépjármű típusokra vonatkozó műszaki paraméterekkel rendelkező kiegészítő eszközök, berendezések beszerzésére; valamint

ac) arculati elemek elhelyezésére.

A Képviselő-testület felhatalmazza a polgármestert arra, hogy a pályázat beadásával és lebonyolításával kapcsolatban eljárjon, valamint a pályázat benyújtásához szükséges nyilatkozatokat megtegye.

A Képviselő-testület nyilatkozza, hogy a pályázat megvalósításához szükséges önerőt biztosítja.

Határidő: a VM rendelet szerinti beadási határidő a támogatási igény benyújtására
Felelős: Bódis József polgármester

· A kötelező felvételt biztosító általános iskola felvételi körzetének megállapításához véleménynyilvánítás

Pallér Edina jegyző: A tavalyi évhez hasonlóan idén is megküldte a Kormányhivatal a kötelező felvételt biztosító általános iskolák körzet határait. Ennek van egy tervezete, amit véleményeznie kell a testületnek. A település a térség további 7 településével együtt továbbra is a korábban fenntartásunkban lévő saját általános iskolánkhoz tartozik, melynek a neve Gógánfai Fekete István Általános Iskolára változott. A tervezet továbbra is említi a három telephelyet, Gógánfát, Dabroncot és Ukkot. Ha egyetért a testület, erről kellene határozatot hozni.

/Előterjesztés ismertetése./
Bódis József polgármester: Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

68/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az előterjesztés szerinti, Veszprém megye Sümegi Járás – A kötelező felvételt biztosító általános iskolák körzethatárai tervezetével egyetért, azt elfogadásra javasolja a kormányhivatalnak.

Zalaerdőd település jegyzőjének 2013. október 1. állapot szerinti nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma 0 fő. 

/Az előterjesztés a jegyzőkönyv mellékletét képezi./

· Adózásról szóló beszámoló

Pallér Edina jegyző: Az adóügyekkel foglalkozó ügyintéző elkészítette az adózásról szóló beszámolót. Éves szinten kell beszámolni, a 2012. évről beszélhetünk, mint lezárt évről.
/Előterjesztés ismertetése./
Bódis József polgármester: Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

69/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete az önkormányzat adózásról szóló 2012. évi beszámolóját a mellékelt előterjesztés szerint elfogadja.                

Felelős: Pallér Edina jegyző

/Az előterjesztés a jegyzőkönyv mellékletét képezi./

· Szennyvízcsatorna-hálózattal kapcsolatos jognyilatkozat
Bódis József polgármester: A szennyvízdíj megállapításához kellett egy jognyilatkozat a szennyvízcsatorna-hálózat tulajdonának megoszlásáról, amit az önkormányzatok részéről ki kellett adni, mivel a Bakonykarszt kezdeményezte a szennyvízdíj megállapítását a Magyar Energia Hivatalnál.  
/Előterjesztés ismertetése./
Bódis József polgármester: A polgármesterekkel azt az elvet alkalmaztuk a jognyilatkozatban, hogy vettük a beruházás önerejét, kivettük belőle Sümeget, és a fennmaradó részt tekintettük 100%-nak, és ennek néztük meg, hogy melyik település hány százalékát teszi ki, mondván, hogy a beruházás települési bontása is területi alapon van kiszámolva. Egyébként a 2012-es évben hozott utolsó testületi határozatokban foglalt összegek voltak a kiindulópont.
Tehát a jognyilatkozat azt tartalmazza, hogy a szennyvízcsatorna-hálózat tulajdonának megoszlása területi alapon és az annak alapján számított vagyoni hozzájárulás arányában történik. Zalaerdőd tekintetében ez 14,40 %.
Pallér Edina jegyző: A polgármesterek felé megfogalmaztam aggályomként, hogy a Társulási Megállapodással ez a jognyilatkozat így ebben a formában nincs összhangban. A Társulási Megállapodás, ami a szennyvízberuházásra jött létre Sümeggel együtt, elég furcsán ír a vagyonról, van egy olyan mondat bent, hogy a beruházás során létrejövő közművagyon a társulás vagyona. Ennyit mond ki csak, többet nem. Ez egy eléggé régi társulási megállapodás, ebből a szempontból az is kérdéses, mennyire van összhangban az új viziközműről szóló törvénnyel. De ettől függetlenül a Társulási Megállapodás így rendelkezik, így nem hiszem, hogy Sümeg nélkül bármilyen jognyilatkozatot tehetnének az önkormányzatok a vagyonmegosztás tekintetében, hiszen a Társulásban és a beruházásban is Sümeg is bent van. Az is kérdéses, hogy mikor jön létre a vagyon. A beruházással létrejött vagyonnak van a szennyvíztisztító telep része, és van a településeinket érintő csatornahálózat része, de a Társulási Megállapodásban semmilyen szinten nincs elkülönítve a sümegi rész, illetve a többi önkormányzatnak a csatornahálózata. Tehát több kérdés is van. Úgy gondolom, már a Társulási Megállapodásban szabályozni kellett volna a társulás megszűnése utáni vagyonmegosztás elveit is, de hát ez nem szerepel benne. Ennek a jognyilatkozatnak a szükségességét, formáját én megkérdőjelezem, nem tudom elfogadni a Bakonykarszt által elmondottakat, véleményem szerint a Társulási Megállapodásban lenne szükséges a vagyonmegosztás kérdéseit részletesen tisztázni.

Bódis József polgármester: Ezt a jognyilatkozatot erősítsük meg egy határozattal.
Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

70/2013. (XI.15.) számú önkormányzati határozat:
Zalaerdőd Község Önkormányzatának Képviselő-testülete a „Sümeg és térsége (Sümeg II. ütem, Dabronc, Gógánfa, Hetyefő, Ukk, Zalaerdőd, Zalagyömörő) szennyvízelvezetés és –tisztítás infrastrukturális fejlesztése” tárgyú projekt keretében megvalósulásra kerülő szennyvízcsatorna-hálózat tulajdonának megoszlásáról szóló jognyilatkozatot a mellékelt előterjesztés szerint elfogadja.

Felelős: Bódis József polgármester 

· Bursa Hungarica ösztöndíj megítélésének szabályai

Pallér Edina jegyző: Az önkormányzat az idei évben ismét csatlakozott a Bursa Hungarica Felsőoktatási Ösztöndíj-pályázati rendszerhez. Megkérem a testületet, hogy az ösztöndíj megítélésének szabályairól döntsön.

Bódis József polgármester: Javaslom, hogy az ösztöndíj összege egységesen 3.000 Ft/hó legyen minden jogosultnak. A megállapított támogatást 10 hónapon keresztül fogják a hallgatók megkapni az intézményeken keresztül, a jelenlegi tanév II. félévében, illetve a jövő tanév I. félévében. A zárt ülés keretében tárgyaljuk, hogy kik adták be a pályázatukat.
Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

71/2013. (XI.15.) számú önkormányzati határozat

Zalaerdőd Község Önkormányzatának Képviselő-testülete úgy határozott, hogy a Bursa Hungarica felsőoktatási önkormányzati ösztöndíjpályázat 2014. évi fordulójára benyújtott pályázatokat – amennyiben a pályázati kiírásban szereplő feltételeknek megfelelnek – 10 hónap időtartamban 3.000 Ft/hó összegű vissza nem térítendő pályázati támogatásban részesíti.
A Bursa Hungarica felsőoktatási önkormányzati ösztöndíjpályázattal kapcsolatos eljárásra egyebekben az Általános Szerződési Feltételek az irányadóak.

Felelős: Bódis József polgármester

· Az Észak-balatoni hulladékgazdálkodási rendszer fejlesztése eszközbeszerzésekkel KEOP-1.1.1/C/13-2013-0010 kódszámú projekt támogatásának kérése a tagönkormányzatok részéről

Pallér Edina jegyző: Az Észak-balatoni Térség Regionális Települési Szilárdhulladék Kezelési Önkormányzati Társulás szeptember végén küldött egy előterjesztést a tagönkormányzatok képviselő-testületeinek megtárgyalásra. Az előterjesztés szerint az NFÜ 2013. június 21-én meghirdette a Települési szilárdhulladék-gazdálkodási rendszerek eszközparkjának fejlesztése, informatikai korszerűsítése című pályázati felhívást, amely pályázaton a támogatási intenzitás 95%. A Társulás a nyár folyamán benyújtotta a pályázatát erre a kiírásra, melynek a várható teljes beruházási költsége 1 385 945 000 Ft. Különböző eszközöket szereznének be a pályázat keretében, az előterjesztés ezt is részletezi. A Társulás előterjesztése szerint a projekt megvalósításához szükséges önerőt a Társulás számára az Üzemeltető biztosítja, valamint hogy a megvalósítandó fejlesztés üzemeltetése lakossági díjnövekedéssel nem jár.
A Társulás előterjesztése szerint a pályázati előírások értelmében a Társulást alkotó Tagönkormányzatok támogatása is szükséges, ezért az önkormányzatokat felkérik a pályázat megvalósításához szükséges döntések meghozatalára. A Társulás határozati javaslata úgy fogalmaz, hogy az önkormányzat Képviselő-testülete a pályázat megvalósítását támogatja. Az önkormányzat a pályázathoz igazolja, hogy az általa ill. kijelölt közszolgáltatója által az üzemeltetési koncepció alátámasztásához nyújtott, és a megvalósíthatósági tanulmányban feltüntetett adatok, információk a valóságnak megfelelnek továbbá a megvalósíthatósági tanulmányban bemutatott üzemeltetési koncepciót ismeri és elfogadja. 
/Előterjesztés ismertetése./
Pallér Edina jegyző: A Társulásnak 2013. szeptember 27.-i keltezéssel írtam egy levelet, melyben megírtam nekik, hogy meglátásom szerint az önkormányzatok nincsenek pontosan tisztában a hivatkozott üzemeltetési koncepció alátámasztásához nyújtott, és a megvalósíthatósági tanulmányban feltüntetett adatokkal, információkkal, így addig, amíg pontosan meg nem ismerik azokat, nem tudnak nyilatkozni, különösen nem igazolni azoknak a valóságnak történő megfelelését. Továbbá jeleztem, hogy az önkormányzatok nem ismerik a megvalósíthatósági tanulmányban bemutatott üzemeltetési koncepciót, így annak megismeréséig nem tudnak nyilatkozni, különösen nem igazolni annak megismerését és elfogadását. Megkértem a Társulást, hogy hitelt érdemlően, és pontosan tájékoztasson arról, hogy az előterjesztett tartalmú határozati javaslat szükségességét írja e elő a pályázati kiírás, valamint, hogy amennyiben a pályázat előírásaként valóban a fenti adatok, információk valódiságának, a koncepció ismeretének igazolására van szükség az önkormányzatok által, úgy azok megismerését a Társulásnak biztosítania kell a döntéshozatalhoz.

Kérésemre a teljes pályázati anyagot kaptuk meg 215 oldalban október 11-én, november 11-én pedig további három dokumentumot kaptunk, melyek az általános pályázati útmutató 46 oldalban, a pályázati felhívás 27 oldalban, valamint az általános sablon a megvalósíthatósági tanulmány elkészítéséhez 54 oldalban. Tehát egy több’ száz oldalas anyagról beszélünk, amelyet én nem kívánok az üléseken ismertetni, valamint a 11 önkormányzat összesen 49 képviselőjének 49 példányban lefénymásolni, de még egy példányban kinyomtatni sem. Nem egészen ezt kértem a Társulástól. A határozati javaslat pedig leegyszerűsítve arról szólna, hogy a képviselő-testület ezt az anyagot ismeri és elfogadja, valamint a feltüntetett adatok valódiságát igazolja. Bármelyik képviselőnek, aki kéri, elektronikusan a rendelkezésére bocsátjuk az anyagot. Bár annyit azért elmondanék, hogy az anyag ismertetése esetében sem tud hozni egyik testület sem olyan döntést, amelyben igazolja a feltüntetett adatok, információk valóságnak megfelelését. 
Azt értem, hogy a pályázat kér bizonyos számításokat, adatokat, de mindamellett, hogy ezeknek a valóságtartalma megkérdőjelezhető, miért az önkormányzatoknak kellene igazolnia ezeknek az adatoknak a valódiságát? Irreális elvárás, soha nem leszünk azoknak az adatoknak a birtokában, amelyek ezeket alátámasztanák.
Mindezek ismeretében én a határozat meghozatalát javasolni nem tudom a testületnek.

A Társulás előterjesztése azt is írja, hogy a pályázat beadásakor kérték, hogy a Társulás 158 tagönkormányzatának képviselő-testületi határozatát majd csak a Támogatási Szerződés megkötéséig kelljen teljesítenie. Így azt gondolom, inkább bízzunk abban, hogy a pályázat nem nyer, és akkor az önkormányzatoknak nem kell ilyen tartalmú határozatokat hozniuk. 
Bódis József polgármester: Mi is azon az állásponton leszünk ebben a kérdésben, mint a többi önkormányzat, és nem hozunk most erről döntést, egyenlőre. Amennyiben szükséges, a jövőben erre még visszatérünk.
Zalaerdőd Község Önkormányzatának Képviselő-testülete nem hozott határozatot a tárgyban. 

A polgármester a nyílt ülést berekesztette.

k.m.f.

               Bódis József                                                                     
  Pallér Edina

               Polgármester                                                                       
        jegyző

